पाएं अपने शहर की ताज़ा ख़बरें और फ्री ई-पेपरडाउनलोड करें
ग्राम तलून खुर्द में पेयजल संकट गहराने लगा है। 1 महीने से टंकी में पानी नहीं आने से लोगों पेयजल के लिए परेशान होना पड़ रहा है। लोग गांव में लगे एक हैंडपंप से पानी भर रहे हैं। शनिवार दतवाड़ा के इंटेकवेल से पानी का सप्लाय कर टंकी भरी। इससे गांव में पानी का सप्लाय हुआ। ग्रामीणों ने इंटेकवेल के कर्मचारियों पर नियमित पानी सप्लाय नहीं करने के आरोप लगाए हैं।
गांव के पूर्व सरपंच अमरसिंह जाट ने बताया पिछले एक माह से दतवाड़ा स्थित इंटेकवेल से पानी का सप्लाय नहीं करने से टंकी में पानी नहीं भर रहा है। शिकायत के बाद शनिवार को पानी छोड़ा गया। जल योजना के तहत 60 रुपए की जगह अब 100 रुपए शुल्क लिया जा रहा है। एक माह से पानी का सप्लाय नहीं होने से गांव में पेयजल की समस्या हो रही है। इसको लेकर जल निगम के कर्मचारियों से शिकायत की थी।
दतवाड़ा में समूह जल योजना के तहत बने इंटेकवेल के मेंटेनेंस प्रभारी सुरेंद्र गेहलोत ने बताया नियमित पानी का सप्लाय किया जा रहा है। 3 दिन पहले बिजली सप्लाय 5 घंटे बंद होने से पानी का सप्लाय नहीं हुआ था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn